CELEX: 
Language: da
Date: 2019-03-14 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 305/2011 for så vidt angår ydeevneklasser med hensyn til luftgennemtrængelighed for ovenlys af plastmaterialer og glas samt tagluger

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I henhold til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                er der to muligheder for fastsættelse af ydeevneklasser i forbindelse med byggevarers væsentlige egenskaber. Det kan gøres gennem delegerede retsakter fra Europa-Kommissionen, jf. artikel 27, stk. 1, og artikel 60, litra f), eller det kan ske i form af harmoniserede standarder, jf. artikel 27, stk. 2, på grundlag af et revideret mandat. I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge definitionen i artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. Klasser i forordning (EU) nr. 305/2011 udtrykker således altid en given skala af fastlagt ydeevne for produktet.
            
            
               Derudover skelner forordning (EU) nr. 305/2011 i modsætning til sin forgænger, Rådets direktiv 89/106/EØF, ikke mellem forskellige klasser på baggrund af deres oprindelse. Ydeevneklasser, der er fastsat af Europa-Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde.
            
            
               Referencen til den europæiske produktstandard EN 1873:2005 for individuel ovenlys af plast blev offentliggjort for første gang i henhold til direktiv 89/106/EØF i Den Europæiske Unions Tidende i juni 2006
                  2
               . Denne harmoniserede standard indeholdt ingen klassifikation af ydeevnen for de omfattede produkter med hensyn til deres væsentlige egenskab i form af luftgennemtrængelighed.
            
            
               Den Europæiske Standardiseringsorganisation (CEN) fremsendte for nylig en ny version af denne standard, EN 1873:2014+A1:2016, til Kommissionen. Den indeholder en klassifikation af ydeevnen for de omfattede produkter med hensyn til deres væsentlige egenskab i form af luftgennemtrængelighed, og der indføres tre ydeevneklasser. Standarden er i øjeblikket ved at blive revideret i CEN med henblik på at dække ovenlys af plastmaterialer og glas samt tagluger. Den næste version forventes at indeholde tre dele, nemlig EN 1873-1, EN 1873-2 og EN 1873-3. Alle tre dele skal indeholde den pågældende klassifikation.
            
            
               Henvisningen til den europæiske produktstandard EN 14963:2006 for kontinuerlig ovenlys af plast blev offentliggjort første gang i henhold til direktiv 89/106/EØF i Den Europæiske Unions Tidende i juli 2009
                  3
               . Denne harmoniserede standard indeholdt ingen klassifikation af ydeevnen for de omfattede produkter med hensyn til deres væsentlige egenskab i form af luftgennemtrængelighed.
            
            
               CEN informerede for nylig Europa-Kommissionen om, at den næste reviderede version af denne standard vil indeholde den samme klassifikation af ydeevnen for de omfattede produkter med hensyn til den væsentlige egenskab i form af luftgennemtrængelighed som indført i EN 1873.
            
            
               Ifølge ovennævnte standarder skal prøvningen for ydeevnen med hensyn til luftgennemtrængelighed foretages ved forskellige niveauer af indre tryk, der øges trinvist fra et niveau på 4 Pa til et niveau på 100 Pa. Klassificeringen af resultaterne kan illustreres i et diagram, der viser de tre klasser som rektangler adskilt af rette linjer mellem niveauerne, der viser de differentierede resultater ved et indre tryk på hhv. 4 Pa og 100 Pa.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassifikationer i harmoniserede standarder, medmindre der udstedes nye reviderede mandater, hvilket ikke har fundet sted, og som ville tage længere tid, anses det for mere hensigtsmæssigt at gå videre med denne delegerede forordning. 
            
            
               Det anses ikke for hensigtsmæssigt at medtage andre klassifikationer for ydeevne i de relevante standarder inden for rammerne af den delegerede forordning, da sådanne klassifikationer, der er indeholdt i harmoniserede standarder, hvortil referencen er offentliggjort i henhold til direktiv 89/106/EØF i Den Europæiske Unions Tidende, i henhold til forordning (EU) nr. 305/2011 skal betragtes som anvendelige i henhold til forordning (EU) nr. 305/2011, uden at det er nødvendigt at foretage yderligere foranstaltninger.
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til delegeret forordning blev drøftet ved mødet i den rådgivende gruppe om byggevarer
                  4
                den 15. marts 2017. Det blev også sendt til skriftlig eksperthøring i perioden 1.-31. marts 2017. Inden da havde alle medlemsstater haft mulighed for at udpege deltagende eksperter. Ud over disse eksperter blev også andre eksterne interessenter hørt. De dokumenter, som blev drøftet i den rådgivende gruppe og var relevante for den skriftlige høring, blev sendt samtidig til Europa-Parlamentet og Rådet som fastsat i den fælles forståelse om delegerede retsakter. De bemærkninger, der blev fremsat i disse sammenhænge, blev taget i betragtning ved udarbejdelsen af det endelige udkast til denne retsakt med henblik på høringen af andre tjenestegrene.
            
            
               Udkastet blev offentliggjort med henblik på offentlig feedback på portalen for bedre regulering fra den 8. november 2018 til den 6. december 2018 og meddelt WTO fra den 15. november 2018 til den 14. januar 2019, og der kom feedback fra tre interessenter. Alle tre kommentarer var tekniske kommentarer vedrørende forbedringer af definitionerne i bilaget, som alle var relevante og dermed førte til forbedringer af bilaget.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 27 i forordning (EU) nr. 305/2011 kan der fastsættes ydeevneklasser for byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, og artikel 60, litra f). I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. Forordning (EU) nr. 305/2011 skelner ikke mellem forskellige klasser. Ydeevneklasser, der er fastsat af Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassifikationer af ydeevne i harmoniserede standarder, medmindre der udstedes et nyt revideret mandat, hvilket ikke har fundet sted, anses det for mere hensigtsmæssigt at gå videre med dette udkast til delegeret forordning. Derfor bør den delegerede forordning vedtages, således at der kan fastsættes nye ydeevneklasser for ovennævnte produktfamilier.
            
         
         
            
               Den delegerede forordning er i overensstemmelse med proportionalitetsprincippet. Det medfører, at visse vanskeligheder i forbindelse med indvirkningen af forordning (EU) nr. 305/2011 på fastsættelsen af klassifikationssystemer for byggevarers ydeevne kan afhjælpes og derfor vurderes at gavne hele den europæiske byggesektor.
            
            
               KOMMISSIONENS DELEGEREDE FORORDNING (EU) …/…
            
            
               af 14.3.2019
            
            
               om supplerende regler til Europa-Parlamentets og Rådets forordning (EU) nr. 305/2011 for så vidt angår ydeevneklasser med hensyn til luftgennemtrængelighed for ovenlys af plastmaterialer og glas samt tagluger
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  5
               , særlig artikel 27, stk. 1, og
            
            
               ud fra følgende betragtninger:
            
            
               (1)Den europæiske standard EN 1873 for individuelle ovenlys af plastmaterialer blev oprindeligt vedtaget af Den Europæiske Standardiseringsorganisation (CEN) i 2005, og den europæiske standard EN 14963 for kontinuerlige ovenlys af plast i 2006. Disse harmoniserede standarder indeholdt ingen klassifikation af ydeevnen for de omfattede varer med hensyn til den væsentlige egenskab luftgennemtrængelighed.
            
            
               (2)For bedre at kunne opfylde markedets behov bør de nye versioner af disse standarder, EN 1873-1, EN 1873-2 og EN 1873-3, dække ovenlys af plastmaterialer og glas samt tagluger, og EN 14963 bør omfatte en klassifikation af ydeevnen for de varer, som er dækket af den, med hensyn til den væsentlige egenskab luftgennemtrængelighed. Klassifikationen bør fastsætte tre ydeevneklasser.
            
            
               (3)I overensstemmelse med artikel 27 i forordning (EU) nr. 305/2011 kan ydeevneklasser for så vidt angår en væsentlig egenskab ved byggevarerne oprettes af Kommissionen eller et europæisk standardiseringsorgan på grundlag af et revideret mandat fra Kommissionen. Da der er behov for hurtigst muligt at fastsætte yderligere ydeevneklasser, bør de nye ydeevneklasser fastsættes af Kommissionen. I overensstemmelse med artikel 27, stk. 2, i nævnte forordning skal disse klasser anvendes i harmoniserede standarder —
            
            
            
               VEDTAGET DENNE FORORDNING:
            
            
               Artikel 1
            
            
               Ydeevneklasser for så vidt angår luftgennemtrængelighed for ovenlys af plastmaterialer og glas samt tagluger fastsættes som anført i bilaget.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.3.2019.
            
         
         
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 88 af 4.4.2011, s. 5.
               
               
                  
                     (2)
                  
                        EUT C 134 af 8.6.2006, s. 1.
               
               
                  
                     (3)
                  
                        EUT C 152 af 4.7.2009, s. 9.
               
               
                  
                     (4)
                  
                        Kode E01329 i Kommissionens register over ekspertgrupper og lignende enheder.
               
               
                  
                     (5)
                  
                        EUT L 88 af 4.4.2011, s. 5.
               
            
      
    ---documentbreak--- 
      
         
         
            
               BILAG 
            
            
               Ydeevneklasser for luftgennemtrængelighed for ovenlys af plastmaterialer og glas samt tagluger
            
            
            
                     
                        Klasse
                     
                  
                  
                     
                        Nedre grænseværdi for det indre tryk 
                        (4 Pa)
                     
                  
                  
                     
                        Øvre grænseværdi for det indre tryk 
                        (100 Pa)
                     
                  
               
                     
                  
                  
                     
                        Luftgennemtrængelighed 
                        (i m3/(hm))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥ 1,4
                     
                  
                  
                     
                        ≥ 12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * Ved klasse A skal der, udover klassen, også angives den dårligste måling af alle tryktrin ved hjælp af følgende skabelon: Klasse A (indre tryk (100Pa), beregnet lækagehastighed).
                     
                     
                        Bemærk: Grænserne for klasserne i denne tabel kan beregnes ud fra følgende formel: 
                        
                           
                     
                     
                        hvor:
                     
                     
                        Q          er lækagehastigheden i m³ pr. time pr. lineær m ovenlysomkreds ved en prøvning under indre tryk.
                     
                     
                        P           er det indre tryk under prøvningen (i Pa)
                     
                     
                        Q100      er lækagehastigheden i m³ pr. time pr. lineær m ovenlysomkreds ved et indre tryk på 100 Pa